Diari Oficial de la Generalitat Valenciana


Sumari del DOGV 5038, del 29-06-2005 (2005/7062)

Actuacions de juí declaratiu verbal número 335/2003. Cèdula de notificació.
---------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7062


Organisme emissor
:   Jutjat de Primera Instància Número 2 de Benidorm

Tipus de document
:   Anunci

Actuacions de juí declaratiu verbal número 335/2003. Cèdula de notificació. [2005/Q7062]
  
Procediment: assumpte civil 335/2003
  
Juí: juí verbal 335/2003
  
Part demandant: comunitat de propietaris Torre Sol
  
Part demandada: María Luisa Haberstokc
  
Sobre: altres verbals
  
Al juí a què es fa referència s'ha dictat la sentència que té l'encapçalament i la decisió que diuen així:
  
«Sentència número 400/2004
  
Benidorm, 3 de novembre de 2004
  
Rafael Romero del Pozo, magistrat titular del Jutjat de Primera Instància i Instrucció número 4 d'esta localitat, ha vist les presents actuacions de juí declaratiu verbal que amb el número 335/2003 s'han tramitat en este jutjat a instància de la comunitat de propietaris edifici Torre Sol, amb domicili a l'avinguda de la Mediterrània, 8, de la localitat de Benidorm, representat per la procuradora la senyora Pavía i assistit pel lletrat el senyor Fillol, contra María Luisa Haberstock, amb domicili a l'avinguda de la Mediterrània, edifici Torre Sol, planta tercera, declarada en rebel·lia, en l'exercici de l'acció de reclamació de quantitat derivada de l'impagament de despeses i costes de comunitat de propietaris.
  
Decisió
  
Acorde estimar íntegrament la demanda presentada per la comunitat de propietaris de l'edifici Torre Sol representada per la procuradora la senyora Pavía contra María Luisa Haberstock, i acorde condemnar María Luisa Haberstock a pagar a la comunitat de propietaris de l'edifici Torre Sol de la localitat de Benidorm la quantitat de mil set-cents setanta-un euros i noranta-set cèntims (1.771,97 €), més els interessos legals des de la data d'interposició de la demanda i fins a la data de la sentència, i el mateix interés incrementat en dos punts des de la sentència fins a la total execució, amb expressa imposició de les costes causades en esta instància a la part demandada. Traslladeu esta resolució a les parts, i notifiqueu-los que esta no és ferma i que s'hi pot preparar un recurs d'apel·lació en el termini de cinc dies comptadors des de la data de la notificació mitjançant un escrit presentat davant d'este jutjat, perquè en prenga coneixement i el resolga l'Audiència Provincial d'Alacant.
  
Lliureu un testimoniatge d'esta resolució per a incorporar-lo a les actuacions i arxiveu l'original en els llibres que legalment corresponga.
  
Esta és la meua sentència, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió d'1 de juny de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el diari de la Comunitat Valenciana per a portar a efecte la diligència de notificació.